GHICITORI

1 ) . Carte albă liniată Scrii pe ea când e curată !  ( CAIETUL )

2 ) . E un lucru preţuit De şcolar nedespărţit  Din haina-i de lemn vopsit  Scoate nasul înnegrit .  ( CREIONUL )

3 ) . Drept, înalt şi subţirel , Cu veşmânt de lemn pe el ,  Are limbă de cărbune ,  Pe hârtie multe spune .  ( CREIONUL )

4 ) . Dintr-un vârf ca de carbune, Toarce firu-i de arnici .  Poţi zidi cu el o lume :  Stele , sonde , flori , furnici !  ( CREIONUL)

5 ) . Ce el face Ea desface,  Incingând grea bătălie ,  Pe o coală de hârtie !  ( CREIONUL SI GUMA )

6 ) . E rotundă sau pătrată, Uneori e colorată ,  Nu-i din var şi nici din gips ,  Şi e bună pentru scris .  ( CRETA )

7 ) . Jumătate de pătrat Ajuta la liniat !  ( ECHERUL )

8 ) . N-are trup, are picioare , Face-n jur o roată mare !  ( COMPASUL )

9 ) . Cine şade în ghiozdane Purtând gume şi creioane ?  ( PENARUL )

10 ) . Nu e soarec, nici orbete , Roade pete din caiete ,  Ar fi bine şi frumos  Să nu-i dăm nimic de ros .  ( GUMA SAU RADIERA )

11 ) . Cioc subţire de oţel Dacă ştii, vorbeşti cu el !  ( PENITA )

12 ) . Fundul unei cutiuţe Este plin cu părăluţe  Curcubeu în fiecare  Prelingând câte-o culoare .  ( ACUARELELE )